Khawzawl DC-in Focus DMU Khawzawl buatsaih “Distribution of Women Drudgery Tools” chu khuallian niin a hmanpui,"1444/2024-2025 Khawzawl, dated 5th August 2024 : Vawiin zing dar 11 khan Pu K. Vanlalthiana, Deputy Commissioner, Khawzawl chuan Focus, DMU, Khawzawl hnuaia “Distribution of Women Drudgery Tools” lo neitu hmeichhiate tan lo neihna hmanrua semna hun Focus Office, Khawzawl a buatsaih chu khuallian niin a hmanpui. Pu Vanlalruata Hnamte, DAF, in vawiin hun hi kaihruaiin, FOCUS, DMU Khawzawl report tlangpui a pe a, Khuallian Pu K. Vanlalthiana leh Pu Lalfakzuala Addl. DC in thu an sawi hnuah lo neihna hmanrua leh khawlte hi kuthnathawktu kalkhawmte hnenah sem chhuah nghal a ni. FOCUS, DMU-Khawzawl hi kum 2021 khan bul tan niin, line hrang hrang Agriculture, Horticulture, Soil leh Vety. ah te hma lain hna an thawk a. Loneitute thlai thar lamah leh sum lakluh lamah hma a sawn theih nan kawng  hrang hrangin hma an lo la tawh thin a, sum pawh Rs. 9,94,87,620 bawr vel loneitute tan hman ral ni tawhin, lo leh huan chauh piah lamah loneitute chhawmdawl nan ar, vawk, kel leh sial te hmangin chhawmdawlna hi pek an ni tawh bawk. Khawzawl District chhunga chhungkaw 2000 chuangin chhawmdawlna leh hmasawnna hi an lo dawng tawh a ni. Attachment Loading attachment...",Dated: 5 th Aug 24 2:15 PM,https://dipr.mizoram.gov.in/post/khawzawl-dc-in-focus-dmu-khawzawl-buatsaih-distribution-of-women-drudgery-tools-chu-khuallian-niin-a-hmanpui